STRAVIČNA prometna nesreća dogodila se u Splitu na križanju ulica Hrvatske mornarice i Domovinskog rata, javlja Slobodna Dalmacija.

Prema prvim informacijama iz policije, jedna je pješakinja poginula, a druga je osoba teško ozlijeđena. Policija je potvrdila da su u nesreći sudjelovala dva automobila, ali detalje za sada ne otkriva.

Do nesreće je, kako pričaju svjedoci, došlo nakon što je vozač osobnog automobila prošao kroz crveno svjetlo na semaforu. Udario je dvoje pješaka, muškarca i ženu, pri čemu je srušio semafor i tri stupa uz pločnik.

Promet je u tom dijelu grada zaustavljen, policija obavlja očevid.

Policija moli očevice da se jave u najbližu postaju ili da nazovu 192.